Diari Oficial de la Generalitat Valenciana


Sumari del DOGV 9369, del 27-06-2022 (2022/5899)

RESOLUCIÓ de 17 de juny de 2022, del director de l'Agència Valenciana de Seguretat i Resposta a les Emergències, per la qual es concedeixen ajudes per a l'exercici 2022, destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9369

Data del DOGV
:   27-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5899


Data del document
:   17-06-2022

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de juny de 2022, del director de l'Agència Valenciana de Seguretat i Resposta a les Emergències, per la qual es concedeixen ajudes per a l'exercici 2022, destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana. [2022/5899]  
Vistos els expedients incoats a conseqüència de les sol·licituds d'ajudes presentades pels ajuntaments i entitats locals, segons el que s'estableix en l'Ordre 1/2022, de 21 d'abril, de la consellera de Justícia, Interior i Administració Pública, per la qual s'aproven les bases reguladores per a la concessió d'ajudes destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana i es convoca la concessió d'ajudes per a l'exercici 2022.  
  
Antecedents de fet  
Primer. La Llei 13/2010, de 23 de novembre, de la Generalitat, de protecció civil i gestió d'emergències, en el seu títol I, capítol II, regula les competències de les administracions locals en matèria de protecció civil i gestió d'emergències, establint en l'article 14.1.b la competència dels municipis en l'elaboració i aprovació del pla territorial municipal davant d'emergències i els plans d'actuació municipal davant de riscos concrets que els afecten.  
Segon. En l'article 12.1.a estableix que correspon a la conselleria competent en matèria de protecció civil i gestió d'emergències desenvolupar i coordinar la política i els programes en matèria de protecció civil i gestió d'emergències, segons les directrius emanades del Consell de la Generalitat.  
Tercer. La disposició addicional de la Llei estableix els terminis per a l'elaboració i aprovació per part dels municipis del seu Pla Territorial Municipal davant d'Emergències (PTM) i els seus Plans d'Actuació Municipal (PAM) davant dels riscos concrets que els afecten. L'obligatorietat en l'elaboració dels Plans Territorials Municipals davant d'Emergències (PTM), ve establida en la Llei per a tots els municipis de la Comunitat i en l'elaboració dels PAM davant dels diferents riscos, aquesta obligatorietat ve establida en el corresponent pla especial de comunitat davant de cadascun dels riscos regulats en la Norma Bàsica de Protecció Civil, Reial decret 407/1992, de 24 d'abril, que afecten la Comunitat Valenciana.  
Quart. La conselleria competent en aquesta matèria ha desplegat accions, guies i polítiques de suport als ajuntaments per a l'elaboració d'aquests plans, però sent conscients de les dificultats de caràcter tècnic principalment, i en altres casos econòmiques, que se'ls plantegen a molts ajuntaments i per a secundar directament la seua redacció o revisió, ha publicat l'Ordre 1/2022, de 21 d'abril, de la consellera de Justícia, Interior i Administració Pública, per la qual s'aproven les bases reguladores per a la concessió d'ajudes destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana i es convoca la concessió d'ajudes per a l'exercici 2022.  
Cinqué. Estudiades les sol·licituds i sotmeses a la consideració de la Comissió de Valoració, reunida amb data 8 de maig de 2022, aquesta ha informat sobre les sol·licituds estimades correctes i les sol·licituds desestimades (segons es relacionen en annexos I i II).  
Sisé. Atés que l'import total de les sol·licituds estimades correctes per al finançament de les despeses d'elaboració de nous plans d'emergència o a la revisió dels ja aprovats per valor de 2.500.000,00 d'euros ha superat la quantia màxima de la subvenció (2.000.000,00 euros), d'acord amb el criteris de baremació establits en el punt nové, apartat 6é de l'Ordre 1/2022, vistes les sol·licituds presentades pels ajuntaments i entitats locals, es concedeixen les ajudes sense excedir del valor màxim que s'estableix en la convocatòria.  
  
  
Fonaments de dret  
Únic. De conformitat amb l'Ordre 1/2022, de 21 d'abril, de la consellera de Justícia, Interior i Administració Pública, i segons les funcions descrites en la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències i, sobre la base de les competències atorgades per l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació al que es disposa en el Decret 122/2017, de 15 de setembre, del Consell, pel qual s'aprova el Reglament orgànic i funcional de l'Agència Valenciana de Seguretat i Resposta a les Emergències, la competència per a resoldre les sol·licituds de subvencions convocades, correspon al director de l'Agència Valenciana de Seguretat i Resposta a les Emergències.  
Vist el que antecedeix, vista la proposta de resolució formulada per la Comissió de Valoració, així com la normativa anteriorment referida, resolc:  
  
Primer  
Concedir a les entitats relacionades en l'annex I les quantitats allí indicades, sempre que existisquen fons pressupostaris en la línia pressupostària de subvenció S8429000, del Programa pressupostari 44.58.28.437.80, Emergències, protecció civil i extinció d'incendis, capítol IV de l'AVSRE, per un import de 2.000.000,00 ?, segons consta en la Llei 8/2021, de 30 de desembre, de pressupostos de la Generalitat per a l'exercici 2022, el lliurament de les quals queda, en tot cas, condicionat al compliment per part del beneficiari de les obligacions relacionades en els apartats segon, huité i onzé de l'Ordre 1/2022.  
  
  
Segon  
Denegar les subvencions sol·licitades pels interessats relacionats en l'annex II per les circumstàncies allí assenyalades.  
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada en el termini d'un mes, a comptar des de l'endemà de la seua publicació, de conformitat amb el que es disposa en la Llei 39/2015, d'1 d'octubre, de procediment administratiu comú, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que es puga interposar qualsevol altre tipus de recurs o reclamació que millor convinga al seu interés.  
  
València, 17 de juny de 2022.- El director de l'Agència Valenciana de Seguretat i Resposta a les Emergències: José María Ángel Batalla.